
Z A P I S N I K

21. sjednice Vijeća Mjesnog odbora Donja Dubrava,

održane 20. siječnja 2023.

u objektu mjesne samouprave „Ivan Mažuranić“, Vrpoljska 10,

s početkom u 17,00 sati

NAZOČNI ČLANOVI VIJEĆA:

Vladimir Matić, Hrvoje Sekušak, Gordana Marković, Igor Salopek, Dorotea Šafranić i Nikola Glasnović.

NENAZOČNI ČLANOVI VIJEĆA:

Marija Margetić.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Vladimir Matić, predsjednik Vijeća.

Zapisnik vodi: Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 20. sjednice Vijeća, održane 16. prosinca 2022., bez izmjena.
           Na prijedlog predsjednika Vijeće jednoglasno prihvaća uvrštenje dopunskih točaka u predloženi dnevni red, koje glase: 

- Prometna problematika u Kraljevčanskoj ulici – donošenje zaključka

- Prijedlog programa rada Vijeća Mjesnog odbora Donja Dubrava u 2023.


Na prijedlog predsjednika Vijeće jednoglasno utvrđuje

D N E V N I   R E D

1. Pregled i rasprava o radu Vijeća u 2022. godini;
2. Prijedlog programa rada Vijeća Mjesnog odbora Donja Dubrava za 2023. godinu – donošenje;
3. Prometna problematika u Kraljevčanskoj ulici – donošenje zaključka;
4. Aktualna komunalna problematika;

5. Pitanja, prijedlozi i obavijesti.

Ad 1. Pregled i rasprava o radu Vijeća u 2022. godini.


U raspravi sudjeluju: Svi prisutni članovi Vijeća.         
            Ova je točka dnevnoga reda obrađena kao jedna vrsta pripreme za utvrđivanje 

            prioriteta izgradnje komunalne infrastrukture na području Mjesnog odbora Donja 

            Dubrava u sljedećem razdoblju. 

Bez glasovanja i donošenja zaključka o predmetnoj temi prisutni članovi Vijeća složni 

            su u stavu da u 2022. godini nije učinjeno niti puno niti dovoljno za razvitak Mjesnog 

            odbora Donja Dubrava.
Ad 2. Prijedlog programa rada Vijeća Mjesnog odbora Donja Dubrava za 2023. 

godinu – donošenje.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.         


Vijeće jednoglasno donosi

PROGRAM RADA

VIJEĆA MJESNOG ODBORA

DONJA DUBRAVA  ZA 2023. GODINU
/Tekst Programa rada nalazi se u privitku ovog zapisnika i njegov je sastavni dio/
Ad 3. Prometna problematika u Kraljevčanskoj ulici – donošenje zaključka.


Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.         


Vijeće jednoglasno donosi

Z A K LJ U Č A K

                         o prometnoj problematici u Kraljevčanskoj ulici

1. Predlaže se da prometno redarstvo povremeno nadzire parkiranje automobila u Kraljevčanskoj ulici koji ometaju prometovanje vozila Čistoće i hitnih službi (vozilo hitne pomoći, vatrogasna vozila itsl.).

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4. Aktualna komunalna problematika

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.         


Vijeće jednoglasno donosi

Z A K LJ U Č A K

o vraćanju prometnog ogledala 
na lokaciji Banatska ulica – Kraljevčanska ulica
1. Traži se vraćanje prometnog ogledala koje je skinuto na lokaciji Banatska ulica – Kraljevčanska ulica (nije odnešeno već samo spušteno na tlo).
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 5. Pitanja, prijedlozi i obavijesti

          Nije bilo javljanja za riječ.

Dovršeno u 18,15 sati.

KLASA: 024-08/23-003/128
URBROJ: 251-13-11-4/002-23-2
Zagreb, 20. siječnja 2023.

Zapisnik sastavio: 






       

Marijan Župan
Predsjednik

Vijeća Mjesnog odbora

Donja Dubrava

Vladimir Matić

